
Ministru kabineta noteikumi Nr. 89
Rīgā 2026. gada 3. martā (prot. Nr. 11 5. §)
Grozījums Ministru kabineta 2024. gada 13. augusta noteikumos Nr. 540 "Eiropas Savienības kohēzijas politikas programmas 2021.–2027. gadam 4.1.2. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju" 4.1.2.3. pasākuma "Pasākumi atkarīgo personu resocializācijai un atgriešanai darba tirgū, kā arī preventīvie pasākumi jauniešiem" īstenošanas noteikumi"
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 6. un 13. punktu
· 1. Izdarīt Ministru kabineta 2024. gada 13. augusta noteikumos Nr. 540 "Eiropas Savienības kohēzijas politikas programmas 2021.–2027. gadam 4.1.2. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju" 4.1.2.3. pasākuma "Pasākumi atkarīgo personu resocializācijai un atgriešanai darba tirgū, kā arī preventīvie pasākumi jauniešiem" īstenošanas noteikumi" (Latvijas Vēstnesis, 2024, 159. nr.) šādu grozījumu:
· 1.1. izteikt 16. punktu šādā redakcijā:
· "16. Finansējuma saņēmējs pasākuma īstenošanā var piesaistīt sadarbības partneri – Valsts ieņēmumu dienestu. Lai noteiktu finansējuma saņēmēja un sadarbības partnera (ja attiecināms) savstarpējo atbildību, funkcijas, finansēšanas mehānismu, pārskatu sniegšanas kārtību un pienākumus projekta sekmīgai īstenošanai, finansējuma saņēmējs līdz projekta īstenošanas uzsākšanas brīdim izstrādā iekšējo kārtību."
· 2. Noteikumi stājas spēkā 2026. gada 1. aprīlī.  

